Súradnice: 42°8′53″S 24°44′58″V﻿ / ﻿42,14806°S 24,74944°V﻿ / 42.14806; 24.74944

**Dom Konstantina Stoilova** (bulh. Къща на Константин Стоилов – *Kăšta на Konstantin Stoilov*) je meštiansky dom z polovice 19. storočia, nachádzajúci sa v centrálnej časti mesta Plovdiv v Plovdivskej oblasti v južnom Bulharsku. V dome sa narodil neskorší bulharský premiér Konstantin Stoilov.

Lokalita
--------

Danovov dom leží v centrálnej časti mesta Plovdiv v hraniciach architektonicko-historickej rezervácie Starý Plovdiv na ulici „Săborna" (bulh. улица „Съборна") č. 21 oproti schodisku vedúcemu ku Katedrále Zosnutia Bohorodičky.

Dejiny a charakteristika
------------------------

Dom bol postavený v roku 1850. Je typickým predstaviteľom obrodeneckého domu plovdivského typu. Svojím vznikom v polovici 19. storočia sa radí k zástupcom neskoroobrodeneckej plovdivskej architektúry. Budova je asymetrická, jednoposchodová s typickým štítovým frontónom nad portikom pri vchode. Zadná fasáda domu je dvojposchodová pričom jej súčasťou sú zvyšky starej pevnostnej steny antického Filipopolu spolu s časťou obrannej pevnostnej veže. V dvoch miestnostiach sú zachované zdobené alafrangy, špecifické interiérové niky vyskytujúce sa v domoch z obdobia bulharského národného obrodenia, pričom ich výzdoba je tvorená freskami, ktoré zobrazujú malebné krajinky.

V dome sa narodil neskorší bulharský premiér Konstantin Stoilov.

Od roku 2013 je dom sídlom plovdivskej pobočky Bulharskej šachovej federácie a je známy ako *Dom šachistu* (bulh. Дом на шахматиста – *Dom na šachmatista*).

Štatút a dôvod pamiatkovej ochrany
----------------------------------

Kategória: kultúrna pamiatka národného významu

Budova bola vyhlásená za kultúrnu pamiatku v Štátnom vestníku č.4 z roku 1995, pričom ako dôvod ochrany bola uvedená architektonicko-historická hodnota budovy. Názov budovy ako je uvedený na zozname kultúrnych pamiatok národného významu je *Kăšta на Konstantin Stoilov* (bulh. Къща на Константин Стоилов, doslova *Dom Konstantina Stoilova*).

Galéria
-------

* celkový pohľad na dom v okolitej zástavbecelkový pohľad na dom v okolitej zástavbe
* celkový pohľad na prednú fasáducelkový pohľad na prednú fasádu
* pohľad na vchod do dvora a štítový frontón nad portikom pri vchode do domupohľad na vchod do dvora a štítový frontón nad portikom pri vchode do domu
* detail z fasádydetail z fasády
* detail z fasádydetail z fasády
* pamätná plaketa pripomínajúca narodenie Konstantina Stoilovapamätná plaketa pripomínajúca narodenie Konstantina Stoilova
* ceduľa označujúca kultúrnu pamiatku národného významuceduľa označujúca kultúrnu pamiatku národného významu

Referencie
----------

1. 1 2 3 4 5 6 7 8 9 10  TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 272 – 273. (po bulharsky)
2. 1 2 3 4 5 6 7  RAJČEVSKI, Georgi. Plovdivska enciklopedija – šesto preraboteno i dopălneno izdanie. Plovdiv : Izdatelska kăšta „Glas". 2017. 474 s. ISBN 9789544915537. S. 375 – 376. (po bulharsky)
3. 1 2 3   mc.government.bg, [cit. 2022-08-20]. Dostupné online.
4. 1 2 3 4 5  Dariknews.bg. *Изоставена къща в Стария Пловдив става Дом на шахматиста* [online]. dariknews.bg, 10 януари 2013 15:54, [cit. 2022-08-29]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dom Konstantina Stoilova**